«Հայ ժամանակակից գրողներ» նախագծի շրջանակներում ես կարդացի «Երկվորյակների արևը» ստեղծագործությունից փոքրիկ հատված, որի սկզբում ներկայացվում էր այն, որ պապը որոշել էր մորթել աքաղաղին։ Անկեղծ ասած, այդքան էլ հետաքրքրված չեմ ժամանակակից հայ գրողներով, ոչ էլ կարդացել եմ որևէ ստեղծագործություն։ Այս նախագիծը հիանալի հնարավորություն էր՝ կարդալու հայ ժամանակակից գրողի, տվյալ դեպքում՝ Հրաչյա Սարիբեկյանի ստեղծագործությունից հատված։ Մի շնչով կարդացի, քանի որ շատ հետաքրքիր և հուզիչ էր, իրոք արժեր ուշադրության։ Ելնելով կարդացածս հատվածի բովանդակությունից՝ կարծում եմ՝ ստեղծագործությունը գիտակցություն ունենալու մասին է։ Ստեղծագործության այս հատվածը իսկապես շատ ազդեցիկ էր։ Հատվածում հեղինակը աքլորի օրինակով ցույց է տալիս, թե ինչի է բերում ենթագիտակցության բացակայությունը։ Այս փոքրիկ հատվածը շատ մեծ իմաստ էր պարունակում իր մեջ խորհուրդ եմ տալիս ազատ ժամանակ անպայման ընթերցել։